《书大洞僧壁》
宋代·喻良能

招提閟林麓，鱼鼓白云边。
地僻疑无路，山深别有天。
幽花充佛供，好鸟伴僧禅。
何日征鞭暇，重来借榻眠。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。